Hefur verið vitað allan tímann.

Það hefur verið vitað í mörg ár hvaða áhætta er tekin með því að reisa rándýrar verksmiðjur á Bakka en menn hafa einfaldlega ákveðið taka eins mikla áhættu á jarðskjálftum og hægt er og alls ekki tekið í mál að færa verksmiðjustæðið neitt til.

Það var líka vitað allan tímann við gerð Kárahnúkavirkjunar að á 6-7 kílómetra löngum kafla í miðjum göngunum frá Kárahnjúkastíflu til stöðvarhúss í Fljótsdal var svo mikið misgengi, að það sást greinilega úr lofti.

En menn voru staðráðnir í að taka þessa áhættu og leyna henni með því að bora könnunarholur alls staðar á gangaleiðinni nema á þessu misgengissvæði.

Töldu sig hafa verið afar heppna að misgengið var það síðasta sem bora átti í gegnum, því að þá voru framkvæmdirnar komnar svo langt, að ekki varð aftur snúið og af því að framkvæmdin var ríkistryggð skipti engu máli hver kostnaðurinn eða töfin yrði, jafnvel heldur ekki hvort virkjunin gæti yfirleitt risið.

"Við ætluðum í gegn þarna hvort eð var" sagði fjölmiðlafulltrúi Landsvirkjunar þegar hann var spurður að því á meðan hvorki gekk né rak á þessum erfiða kafla, hvers vegna þessi mikla áhætta væri tekin.

Landsbankinn var aðal lánardrottinn framkvæmdarinnar og innan úr honum fengust þau svör, að fráleitt væri að hafa áhyggjur af þessu. "Því verr sem verkið gengur, því meira græðum við" var meðal annars sagt.

Fyrri ummæli:

Ummæli:
Og því meir sem við hendum af fiski í besta kvótakerfi í heimi því meir græðum við.

50 þúsund tonn af dauðum bolfiski á ári í 30 ár í hafið: reikni hver fyrir sig.

Verkefni: Lyndi
Merking: Hlutlaust